Du skal ikke længere lyve for hverken dig selv eller omverdenen. I stedet skal du melde klart ud, og hvis det betyder, du ikke kan komme i kirken mere, vil jeg anbefale dig at forlade den. Men vent og se, hvordan omgivelserne reagerer. Jeg håber virkelig, at man i 2024 bliver accepteret, uanset tro og seksualitet. Jeg ønsker dig alt det bedste, og selvfølgelig kan du fortsætte med at tro på gud, selv om du ikke kommer i kirken. Jeg kan også se, at du en dag møder den helt rigtige mand. Der er meget godt i vente til dig, selv om du skulle ende med at forlade kirken. Jeg sender dig mod og styrke.